Qozi Latif madrasasi. Qozi Latif madrasasi Kokilai xo‘rd guzarida joylashgan bo‘lib, 28 hujradan iborat bo‘lgan. U Amir Muzaffarxon davrida hijriy 1295-yili (1878) qurilgan. Vaqfli edi, hujjati hozirgi kungacha yetib kelgan. Hijriy 1331-yil jumad ul-avval oyida (1913-yil aprel' – may) bu joyda qori Zakariyo mudarrislik qilgan. Bungacha u Kahband madrasasida ham dars bergan. Bemor talabalar ro‘yxatida bu o‘quv dargohida mulla Omonulla va Sayyidxoja rishta kasaliga chalingani bildirilgan.